open-index/open-wikipedia-markdown huggingface dataset:
Τόνι Χίμπερτ

Ο **Άντονι Τζέημς "Τόνι" Χίμπερτ** είναι Άγγλος ποδοσφαριστής που  αγωνίζεται σε όλη την καριέρα του στην Έβερτον ως δεξί μπάκ,αν και ξεκίνησε την σταδιοδρομία του ως μέσος .

## Βιογραφικό

Ο **Χίμπερτ** γεννήθηκε στις 20 Φεβρουαρίου του 1981 στο Λίβερπουλ.Ξεκίνησε απο τα τμήματα υποδομής της Έβερτον και ήταν μέλος της ομάδας νέων που κατέκτησε Κύπελλο Νέων Αγγλίας το 1998 ενώ πραγματοποίησε το ντεμπούτο του με την πρώτη ομάδα της Έβερτον στην Πρέμιερ Λιγκ ,τη σεζόν 2000/01 σε αναμέτρηση εναντίον της Γουέστ Χαμ.

Τον Ιούλιο του 2005 υπέγραψε νέο συμβόλαιο διάρκειας 4 ετών ως επακόλουθο μιας πολύ καλής χρονιάς με την Έβερτον.
Το 2006 έχασε τους τελευταίους αγώνες της σεζόν λόγω τραυματισμού, ενώ λίγο καιρό αργότερα,κατά την καλοκαιρινή προετοιμασία αντιμετώπισε προβλήματα υγείας,με αποτέλεσμα να μείνει για αρκετο καιρό εκτός δράσης και στην ουσία να επανέλθει τη σεζόν 2007/08.

## Στατιστικά

Κατηγορία:Άγγλοι ποδοσφαιριστές
Κατηγορία:Ποδοσφαιριστές Έβερτον
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Πρέμιερ Λιγκ
Μπαράκ Σοπέ

Ο ** Μπαράκ Σοπέ ** (Barak Tame Sopé Mautamata, 1955-) είναι πολιτικός από το νησιωτικό κράτος του Βανουάτου. Είναι αρχηγός του Μελανησιακού Προοδευτικού Κόμματος και βουλευτής από το νησί Εφάτε. Υπήρξε πρωθυπουργός της χώρας του από το 1999 ως το 2001, οπότε και ανατράπηκε με πρόταση μομφής στο Κοινοβούλιο.

## Πολιτική καριέρα
Γεννήθηκε το 1955. Εξελέγη πρωθυπουργός στις 25 Νοεμβρίου του 1999 με 28 ψήφους υπέρ έναντι 24 για τον Έντουαρντ Ναταπέι. Λίγο αργότερα, ανατράπηκε με πρόταση μομφής στο Κοινοβούλιο, στις 13 Απριλίου του 2001. Την ίδια χρονιά κατηγορήθηκε για πλαστογραφία και καταδικάστηκε τον Ιούλιο του 2002 σε φυλάκιση 3 ετών για καθένα από τα δύο συνολικά αδικήματα. Το 2003 του χορηγήθηκε αμνηστία, παρά τις έντονες διαμαρτυρίες της Αυστραλίας και της Νέας Ζηλανδίας, παραδοσιακών χορηγών βοήθειας προς τη νησιωτική χώρα. Μετά την αθώωσή του ο Σοπέ έγινε και υπουργός Εξωτερικών στην κυβέρνηση του Σερζ Βοχόρ, που ορκίστηκε στις 29 Ιουλίου του 2004. Τον Νοέμβριο του 2004 παύτηκε από το αξίωμά του όταν εξέφρασε έντονα την αντίθεσή του στη σύναψη διπλωματικών σχέσεων του Βανουάτου με την Ταϊβάν. Μετά την πτώση της κυβέρνησης Βοχόρ τον Δεκέμβριο του 2004 έγινε ξανά υπουργός στην κυβέρνηση του Χαμ Λίνι. Αυτήν τη φορά του δόθηκε το Υπουργείο Γεωργίας, Δασών και Αλιείας. Στις βουλευτικές εκλογές που διενεργήθηκαν στις 2 Σεπτεμβρίου του 2008 ο Σοπέ απώλεσε την κοινοβουλευτική του έδρα.

## Παραπομπές


Κατηγορία:Πρωθυπουργοί του Βανουάτου
Πρωτέας (δορυφόρος)

Ο **Πρωτέας** () είναι ο δεύτερος μεγαλύτερος από τους 14 φυσικούς δορυφόρους του πλανήτη Ποσειδώνα και ο δέκατος ένατος, κατά σειρά μεγέθους, δορυφόρος του ηλιακού συστήματος. Επίσης είναι και ο μεγαλύτερος γνωστός μη σφαιρικός φυσικός δορυφόρος του ηλιακού μας συστήματος. Πήρε το όνομά του από τον θαλάσσιο θεό Πρωτέα της ελληνικής μυθολογίας, ο οποίος είχε την ικανότητα να αλλάζει μορφές. Η άλλη του σημερινή ονομασία είναι **Ποσειδώνας VIII** (Neptune VIII, δηλαδή ο όγδοος από τους δορυφόρους του Ποσειδώνα που έχει ονομαστεί).

## Ανακάλυψη
Ο Πρωτέας ανακαλύφθηκε από φωτογραφίες που τράβηξε το διαστημικό σκάφος Βόγιατζερ 2 δύο μήνες πριν φτάσει στο σύστημα του Ποσειδώνα τον Αύγουστο του 1989. Ο Στίβεν Π. Σάινοτ και ο Μπράντφορντ Α. Σμιθ ανακοίνωσαν την ανακάλυψη στις 7 Ιουλίου του 1989 και του δόθηκε η αρχική προσωρινή ονομασία **S/1989 N 1** . Το επίσημο όνομα Πρωτέας του δόθηκε στις 16 Σεπτεμβρίου του 1991 .
## Εικόνες

Αρχείο:Proteus (Voyager 2).jpg
Αρχείο:Proteus (moon).jpg|Ο Πρωτέας από το Βόγιατζερ
File:Simulated view of Proteus.jpg|
File:Proteus_3D_model_(mesh).ogv|
File:Proteus_3D_model.ogv|


## Παραπομπές


## Εξωτερικοί σύνδεσμοι

* Πρωτέας  από την Εξερεύνηση του Ηλιακού Συστήματος της NASA 
* Οι δορυφόροι του Ποσειδώνα από τον Σκοτ Σέπαρντ 

Κατηγορία:Φυσικοί δορυφόροι Ποσειδώνα
Τεμπουρόρο Τίτο

Ο **Τεμπουρόρο Τίτο** (Teburoro Tito, σύγχρονη γραφή: Tiito, προφορά: Seetoh, Σίτο) ήταν Πρόεδρος του Κιριμπάτι και υπουργός Εξωτερικών της χώρας από το 1994 ως τις 28 Μαρτίου του 2003.

## Πρώτες προεδρικές θητείες
Γεννήθηκε το 1953 και εξελέγη για πρώτη φορά στις 30 Σεπτεμβρίου του 1994. Ορκίστηκε και ανέλαβε καθήκοντα την 1η Οκτωβρίου 1994. Στις προεδρικές εκλογές στις 27 Νοεμβρίου του 1998 επανεξελέγη με 52,3% των ψήφων. Ο κύριος αντίπαλός του, Χάρι Τονγκ, αργότερα αντιμετώπισε στις επόμενες προεδρικές εκλογές τον αδερφό του, Ανότε Τονγκ, ο οποίος διαδέχθηκε τον Τίτο. Ο Τονγκ έλαβε 45,8% στις προεδρικές εκλογές του 1998.

Στη διάρκεια της πρώτης και δεύτερής του θητείας, ο Τίτο, με ομιλίες στα Ηνωμένα Έθνη και συνεντεύξεις σε διεθνή ραδιοτηλεοπτικά δίκτυα, όπως επίσης και λαμβάνοντας ενεργά μέρος σε διεθνείς διασκέψεις για το κλίμα, ήταν ένας από τους πρώτους που ήγειρε το θέμα του φαινομένου του θερμοκηπίου που απειλεί τα νησιά του Ειρηνικού.

Επίσης, κατά τις εκδηλώσεις για το 2000 και την είσοδο της νέας χιλιετίας, πέτυχε να είναι πρώτη η χώρα του που αντίκρισε το ξημέρωμα της νέας χιλιετίας, με το να μετακινήσει τη διεθνή γραμμή ημερομηνίας, το 1995.

## Επανεκλογή και ανατροπή
Στις προεδρικές εκλογές στις 25 Φεβρουαρίου του 2003 ο Τίτο επανεξελέγη με ποσοστό 50,4% των ψήφων. Αυτή τη φορά κύριος αντίπαλός του ήταν ο Ταμπερανάνγκ Τιμέον, ο οποίος έμεινε στο 48,4%. Ωστόσο, μόλις ένα μήνα μετά την επανεκλογή του, στις 28 Μαρτίου ανατράπηκε με πρόταση μομφής από το Κοινοβούλιο, η οποία πέρασε με 21 ψήφους υπέρ της μομφής επί συνόλου 40 ψηφισάντων. Κύριος λόγος για την ανατροπή του ήταν η απόφασή του να νοικιάσει με έξοδα της κυβέρνησης ένα αεροσκάφος ATR-72-500. Εντός έξι μηνών δαπανήθηκαν 8 εκατομμύρια δολάρια ΗΠΑ εξαιτίας της απόφασης αυτής. Μετά την αποχώρηση του Τίτο από την προεδρία, προσωρινός πρόεδρος έγινε ο επικεφαλής του Συμβουλίου του Κράτους, Τίον Οντάνγκ.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι του Κιριμπάτι
Εθνικός ύμνος του Καζακστάν

Το **Menıñ Qazaqstanym** («Καζακστάν μου») είναι ο εθνικός ύμνος του Καζακστάν. Υιοθετήθηκε στις 7 Ιανουαρίου του 2006. Βασίζεται στο ομώνυμο τραγούδι του 1956, σε μουσική του Σάμσι Καλνταγιάκοβ (*Шәмші Қалдаяқов*) και σε στίχους του Ζούμεκεν Ναζιμεντένοβ (*Жұмекен Нәжімеденов*). Αντικαστέστησε τον Ύμνο της Δημοκρατίας του Καζακστάν, ο οποίος ήταν εθνικός ύμνος και χρησιμοποιήθηκε μετά την ανεξαρτησία. Οι αρχικοί στίχοι τροποποιήθηκαν από τον πρόεδρο της χώρας, Νουρσουλτάν Ναζαρμπάγιεφ, προτού επισημοποιηθεί ο ύμνος με διάταγμα.

## Επίσημοι στίχοι

## Ατύχημα σε αθλητικό γεγονός το 2012
Τον Μάρτιο του 2012, ένας εθνικός ύμνος-παρωδία, ο Ω Καζακστάν, ο οποίος περιλαμβανόταν στην ταινία Μπόρατ, παίχτηκε από λάθος στο Διεθνές Γκραν Πρι Σκοποβολής στο Κουβέιτ. Η Μαρίγια Ντμιτριγιένκο, η οποία κέρδισε το χρυσό μετάλλιο, κάθισε στην εξέδρα όσο παιζόταν η παρωδία. Το ατύχημα προκλήθηκε από την λήψη λάθος τραγουδιού από το  YouTube το τελευταίο λεπτό. Οι ανώτεροι αξιωματούχοι στο Καζακστάν ήταν εξοργισμένοι με το σφάλμα και δεσμεύτηκαν ότι θα κάνουν παράπονο στους διοργανωτές.

## Εξωτερικοί σύνδεσμοι
* Kazakh.ru  (ρωσικός ιστότοπος με αρχείο MP3 με τον ύμνο, ανάμεσα στα άλλα)

## Παραπομπές

Καζακ
Κατηγορία:Εθνικά σύμβολα του Καζακστάν
Μπαϊρακλί

Το **Μπαϊρακλί** αποτελεί προάστιο της Σμύρνης και βρίσκεται σε απόσταση 4 χλμ ΒΑ. αυτής επί της σιδηροδρομικής γραμμής  Σμύρνης - Μαινεμένης και πριν από τους σταθμόυς Αγίας Τριάδας και Κορδελιού.

Στον συνεχόμενο ανατολικό του Μπαϊρακλί χώρο, αμέσως μετά το Β' Παγκόσμιο Πόλεμο έγιναν αρχαιολογικές ανασκαφές από τον διευθυντή της Βρετανικής Αρχαιολογικής Σχολής Αθηνών, Τζων Κουκ, και τον καθηγητή αρχαιολογίας του Πανεπιστημίου της Αγκύρας, Ακουργκάλ, που έληξαν το 1951 και από τις οποίες και απεκαλύφθη ο αρχαιότερος οικισμός της Σμύρνης που χρονολογείται από το 3000 π.Χ. μέχρι τον 4ο αιώνα π.Χ. όπου και κτίσθηκε η Σμύρνη επί εποχής Μ. Αλεξάνδρου στη θέση που βρίσκεται αυτή σήμερα.

## Παραπομπές


## Εξωτερικοί σύνδεσμοι
* 

Κατηγορία:Συνοικίες και περιοχές της Σμύρνης
Φρεντ Ούρκουχαρτ

Ο **Φρεντ Ούρκουχαρτ** (*Frederick Albert Urquhart*, 13 Δεκεμβρίου 1911 - 3 Νοεμβρίου 2003) ήταν Καναδός ζωολόγος, γεννημένος στο Τορόντο.

Έκανε συλλογή από πεταλούδες από παδί και αυτό το ενδιαφέρον του τον οδήγησε να ολοκληρώσει το διδακτορικό του στην εντομολογία το 1940. Έγινε ένας διεθνώς αναγνωρισμένος ειδικός για το σχέδιο μετανάστευσης της πεταλούδας *Μονάρχης* (*[[Danaus plexippus]]*). Διορίστηκε έφορος εντόμων στο Βασιλικό μουσείο του Οντάριο, στο τμήμα της Ζωολογίας στο πανεπιστήμιο του Οντάριο, έγινε διευθυντής της Ζωολογίας και Παλαιοντολογίας στο Βασιλικό μουσείο του Οντάριο, και το 1961 διορίστηκε ως καθηγητής Ζωολογίας, μια θέση που κράτησε μέχρι την απόσυρσή του το 1979.

## Βιβλιογραφία
*Davies, H. and Butler, C. A. 2008. *Do Butterflies Bite?* Rutgers University Press

Κατηγορία:Καναδοί βιολόγοι
Κατηγορία:Ζωολόγοι
Belau rekid

To **Belau rekid** (Το δικό μας Παλάου) είναι ο εθνικός ύμνος του Παλάου. Καθιερώθηκε επίσημα το 1980. Η μουσική γράφτηκε από τον Ιμεσέι Ο. Εζέκιελ και σε αυτήν προσαρμόστηκε συνδυασμός από λέξεις, προερχόμενες από διάφορους στιχουργούς.

## Επίσημοι στίχοι
:Belau loba klisiich er a kelulul,
:El dimla ngarngii ra rechuodelmei
:Meng mengel uoluu er a chimol beluu,
:El ngar cheungel a rirch lomke sang.

:Bo dole ketek a kerruul er a belluad,
:Lolab a blakelreng ma duchelreng.
:Belau a chotil a klengar re kid,
:Mebo dorurtabedul msa klisichel.

:Bod kai ue reke dchim lokiu a reng,
:E dongedmokel ra dimla koted.
:Lomcheliu a rengrdel ma klebkellel,
:Lokiu a budch ma beltikelreng.

:Dios mo mek ngel tengat ra Be lumam,
:El dimla dikesam ra rechuodelmei,
:Beskemam a klisicham ma llemeltam,
:Lorrurt a klungiolam elmo ch'rechar.

## Ελληνική μετάφραση
:Το Παλάου ξεπροβάλλει με σθένος και δύναμη,
:Με τους παλιούς τρόπους περιμένει κάθε στιγμή.
:Μια χώρα, σίγουρη, ασφαλής, μια κυβέρνηση
:Κάτω από το λαμπερό, απαλό, κινούμενο φως στέκει.

:Ας κτίσουμε τον προστατευτικό φράκτη για την οικονομία μας
:Με θάρρος, πίστη και εργατικότητα 
:Η ζωή μας είναι αγκυροβολημένη στο Παλάου, τη χώρα μας
:Εμείς προστατεύουμε με τη δύναμή μας ζώντας και πεθαίνοντας.

:Με μια καρδιά ας ενώσουμε τα χέρια, ενωμένοι, να γίνουμε ένα
:Να φροντίσουμε για την πατρίδα μας...από τους προγόνους μας και έπειτα
:Φροντίδα για την ομόνοια, να διαφυλάξουμε τη δόξα
:Με ειρήνη και αγάπη και με αφοσίωση από καρδιάς

:Θεέ ευλόγησε τη χώρα μας, τη νησιωτική μας πατρίδα από πάντα
:Τη γλυκιά μας κληρονομιά από τα αρχαία χρόνια
:Δώσε μας σθένος και δύναμη και όλα τα καλά
:Ώστε να την κυβερνάμε αιώνια.

## Εξωτερικοί σύνδεσμοι
* Ο ύμνος σε mp3
* nationalanthems.info Σελίδα για το Παλάου

Belau
Κατηγορία:Εθνικά σύμβολα του Παλάου
Σέλευκος Ζ΄ Κυβιοσάκτης

Ο **Σέλευκος Ζ' Κυβιοσάκτης ή Φιλομήτωρ** ήταν ένας από τους τελευταίους ηγεμόνες της Δυναστείας των Σελευκιδών, βασιλέων της Συρίας κατά την ελληνιστική περίοδο. Τα τελευταία μέλη της δυναστείας είναι στην πραγματικότητα σκαιώδεις χαρακτήρες. Πρόκειται για δυνάστες μικρών περιοχών, των οποίων η σύνδεση με το βασιλικό οίκο του Σέλευκου Α' είναι αντικείμενο συζήτησης. Την κατάσταση δυσχεραίνει ακόμη περισσότερο το γεγονός πως πολλοί έφεραν παρόμοια ονόματα.

## Βιογραφικά στοιχεία
Μια διαδεδομένη αντίληψη ήταν πως πατέρας του είναι ο Αντίοχος Ι' Ευσεβής και μητέρα του η Κλεοπάτρα Σελήνη Α'. Όπως γνωρίζουμε παιδιά τους ήταν ο Αντίοχος ΙΓ' Ασιατικός και πιθανώς ένας άλλος γιος, ο Σέλευκος Φιλομήτωρ που κατά πάσα πιθανότητα ταυτίζεται με το Σέλευκο Κυβιοσάκτη. Από τις λίγες πληροφορίες που έχουμε πρέπει να βασίλεψε κατά την περίοδο που η Συρία ήταν υπό την κατοχή του βασιλιά της Αρμενίας, Τιγράνη του Μέγα (83 π.Χ. – 69 π.Χ.) Στην πραγματικότητα μόνο ελάχιστες πόλεις παρέμειναν πιστές στους Σελευκίδες αυτήν την εποχή.

Ο νεαρός βασιλιάς ήταν πιθανώς ο ίδιος Σέλευκος που νυμφεύτηκε μια πριγκίπισσα των Πτολεμαίων της Αιγύπτου, τη Βερενίκη Δ'. Η τελευταία ήταν κόρη του Πτολεμαίου ΙΒ' του Αυλητή και αδελφή της διάσημης Κλεοπάτρας. Όσο ο πατέρας της διέμενε στη Ρώμη προσπαθώντας να κερδίσει την υποστήριξη πλούσιων συμμάχων, οι Αλεξανδρινοί προσπάθησαν να εξασφαλίσουν πως δεν θα επέστρεφε ποτέ. Ο προφανής τρόπος ήταν να βρουν έναν σύζυγο βασιλικής καταγωγής για την πριγκίπισσα Βερενίκη. Μετά από δύο άκαρπες προσπάθειες με άλλους συγγενείς των Σελευκιδών, τρίτη τους επιλογή ήταν ο Σέλευκος. Ο γάμος τελέστηκε πράγματι. Εντούτοις αποδείχτηκε πως ο Σέλευκος είχε τόσο αποτρόπαια εμφάνιση και τρόπους που του κόλλησαν το παρατσούκλι *«Κυβιοσάκτης»*, που σημαίνει έμπορος ψαριών (ο οποίος κατ’ επέκταση μυρίζει πολύ δυσάρεστα).
  
Οι πηγές διαφωνούν σχετικά με το τέλος του, ο οποίος έλαβε χώρα σε ελάχιστο χρονικό διάστημα μετά το γάμο. Ο Δίων Κάσσιος και ο Στράβων υποστηρίζουν πως η Βερενίκη δεν τον άντεξε και διέταξε τη δολοφονία του. Εντούτοις μια άλλη εκδοχή των θέλει να πεθαίνει ατυχώς από βαριά ασθένεια.

## Χρονολόγιο

## Πηγές
* Η αγγλόφωνη wikipedia.
* Βιογραφία της Βερενίκης Δ' από τον Christopher Bennett Berenice IV. Ιδιαίτερα στα σχόλια 14 έως 16 αναφέρονται αρκετές πληροφορίες σχετικά με τις θεωρίες καταγωγής και θανάτου του Σέλευκου.
* *The House of Ptolemy,by E. R. Bevan* Κεφάλαιο 12

## Δείτε επίσης
* Δυναστεία των Σελευκιδών
* Αυτοκρατορία των Σελευκιδών
* Ελληνιστική περίοδος

Κατηγορία:Ηγεμόνες των Σελευκιδών
Κατηγορία:Ελληνιστική περίοδος
Σέλευκος

**Σέλευκος** είναι ένα αρχαίο ελληνικό ανδρικό όνομα. Διάσημη είναι η Δυναστεία των Σελευκιδών, ηγεμόνων της Συρίας κατά την ελληνιστική περίοδο με γενάρχη το Σέλευκο Α' το Νικάτορα, αξιωματικό του Αλεξάνδρου του Μέγα. 

*Τα μέλη της Δυναστείας με το όνομα Σέλευκος ήταν τα παρακάτω:*
*Σέλευκος Α' Νικάτωρ
*Σέλευκος Β' Καλλίνικος 
*Σέλευκος Γ' Κεραυνός
*Σέλευκος Δ' Φιλοπάτωρ 
*Σέλευκος Ε' Φιλομήτωρ 
*Σέλευκος Στ' Επιφανής 
*Σέλευκος Ζ' Κυβιοσάκτης 

*Πρίγκιπας της Δυναστείας ήταν επίσης ο:*
*Σέλευκος, γιος του Αντίοχου Α'.

*Άλλα πρόσωπα:*
*Σέλευκος, αστρονόμος από τη Σελεύκεια.
*Σέλευκος, σοφιστής στην πόλη της Ρώμης, με καταγωγή από την Αλεξάνδρεια.

*Δείτε επίσης:*
*Σελεύκεια, για έναν κατάλογο με τις πόλεις που έφεραν την ονομασία αυτή.
*Άγιος Σέλευκος, τρεις ιερομάρτυρες της Ορθόδοξης Εκκλησίας.
Γιαν Σιμπέλιους

thumb|255px|right|Ο Γιαν Σιμπέλιους το 1913
Ο **Γιαν [[Συζήτηση:Γιαν Σιμπέλιους|(ή Ζαν)]] Σιμπέλιους** (*Jean Sibelius*, 8 Δεκεμβρίου 1865 – 20 Σεπτεμβρίου 1957) ήταν Φινλανδός συνθέτης.

Ξεκίνησε να σπουδάζει νομικά, αλλά γρήγορα τα παράτησε και άρχισε μουσικές σπουδές στο Ελσίνκι, και μετά στο Βερολίνο και στη Βιέννη. Τα έργα του αρχικά ήταν εμπνευσμένα από τη γερμανική μουσική, γρήγορα όμως στράφηκε προς τους μύθους της πατρίδας του και έγινε το σύμβολο του φινλανδικού εθνικισμού. Το 1892 έγραψε το συμφωνικό του ποίημα *«Κούλερβο»*, για το οποίο πήρε ισόβια επιχορήγηση από τη φινλανδική κυβέρνηση. Σπουδαία έργα του είναι οι 7 συμφωνίες του, τα συμφωνικά ποιήματά του: *«Μια σάγα»*, *«Καρελία»*, *«Ο κύκνος της Τουονέλας»*, *«Φινλανδία»*, με το οποίο ο Σιμπέλιους έγινε γνωστός σ' όλο τον κόσμο. Όμως, παρόλη την επιτυχία του, το 1904 αποσύρθηκε σε ένα χωριό, όπου συνέθεσε τα πιο πολλά κομμάτια του.

## Παραπομπές


Κατηγορία:Φινλανδοί συνθέτες
Κατηγορία:Συνθέτες του Ρομαντισμού
Κατηγορία:Κλασικοί συνθέτες του 20ού αιώνα
Εκτόρ Μπερλιόζ

Ο **Εκτόρ Μπερλιόζ** (, 11 Δεκεμβρίου 1803 - 8 Μαρτίου 1869) ήταν Γάλλος συνθέτης.

Άρχισε να σπουδάζει ιατρική, αλλά γρήγορα ακολούθησε τη φυσική του κλίση προς τη μουσική. Το ταλέντο του όμως μόνο τελευταία εκτιμήθηκε και ο Μπερλιόζ μπήκε στη χορεία των μεγάλων μουσουργών. Ο Μπερλιόζ εκφράζει με το έργο του τα προσωπικά του αισθήματα, τον ενθουσιασμό της φλογερής του ιδιοσυγκρασίας και τις ρομαντικές του εξάρσεις. Θεωρείται ο δημιουργός της προγραμματικής μουσικής και το νεανικό του έργο *[[Φανταστική Συμφωνία]]* (1830) σημείωσε σταθμό στην ιστορία της μετα-μπετοβενικής συμφωνικής μουσικής. Το 1830 του απονεμήθηκε στην Ιταλία το μεγάλο *Βραβείο της Ρώμης* (Prix de Rome), αλλά η παρουσία του έγινε ιδιαίτερα αισθητή στη Γαλλία και στη Ρωσία. Άλλα έργα του: *Μπενβενούτο Τσελίνι* (μελόδραμα), *Τρώες*, *Ρωμαίος και Ιουλιέτα* και *Καταδίκη του Φάουστ* (δραματικές συμφωνίες), *Η Παιδική Ηλικία του Χριστού* (ορατόριο). Σ'ένα τελευταίο θριαμβευτικό ταξίδι στη Ρωσία παρουσίασε την όπερα *[[Βεατρίκη και Βενέδικτος]]*, της οποίας η υπόθεση είναι παρμένη από το έργο του Σαίξπηρ *Πολύς Θόρυβος για το Τίποτα*.

## Παραπομπές


## Πηγές
* G. M. Tracy,«Έκτωρ Μπερλιόζ», Ιστορία Εικονογραφημένη, τχ.16 (Οκτώβριος 1969), σελ.132-140

Κατηγορία:Γάλλοι συνθέτες
Κατηγορία:Συνθέτες του Ρομαντισμού
Κατηγορία:Λιμπρετίστες
Κατηγορία:Γάλλοι άθεοι
Κατηγορία:Απόφοιτοι Ανωτάτου Εθνικού Ωδείου Μουσικής και Χορού του Παρισιού
Μαχαίρι

thumb|right|250px|Μαχαίρι
** Μαχαίρι** ονομάζεται το κοφτερό εργαλείο που συναντάται σε πολλά σχήματα και ποιότητες, και αποτελείται πάντα από τη λεπίδα και τη λαβή.

Η λεπίδα κατασκευάζεται από ατσάλι και η λαβή από το ίδιο μέταλλο (ενιαία κατασκευή, όπως στα τραπεζομάχαιρα) ή από άλλο υλικό, όπως ξύλο, ελεφαντόδοντο κλπ. Ανάλογα με τη χρήση τους, τα μαχαίρια ονομάζονται μαχαίρια φαγητού, ψωμομάχαιρα, κρεατομάχαιρα, σουγιάδες, νυστέρια, μπαλντάδες, στιλέτα, κ.ά.

Το μαχαίρι είναι από τα πρώτα εργαλεία που χρησιμοποίησε ο άνθρωπος. Τα πρώτα λίθινα, σχεδόν ακατέργαστα, μαχαίρια παρουσιάζονται κατά τη μέση ευρωπαϊκή παλαιολιθική εποχή, ενώ κατά τη νεότερη παλαιολιθική εποχή συναντούνται οι λεπτές λεπίδες από πυριτόλιθο. Τα μεταλλικά μαχαίρια εμφανίστηκαν κατά την εποχή του ορείχαλκου. Κατά την εποχή του σιδήρου, το μαχαίρι τελειοποιήθηκε και έφερε πολλά γλυπτά διακοσμητικά στοιχεία. Η τέχνη της μαχαιροποιίας αναπτύχθηκε ιδιαίτερα κατά το 14ο αιώνα με θαυμάσια δείγματα τις ατσάλινες λεπίδες της αγγλικής πόλης Σέφιλντ. Κατά το 15ο αι. εμφανίστηκαν για πρώτη φορά τα τραπεζομάχαιρα, με εξαιρετικά διακοσμημένες χειρολαβές και το οικόσημο του ιδιοκτήτη (π.χ. του Δούκα της Βουργουνδίας, που βρίσκονται στο Βρετανικό Μουσείο του Λονδίνου).

Το μαχαίρι χρησιμοποιήθηκε ευρύτατα και ως πολεμικό όπλο.

## Εξωτερικοί σύνδεσμοι
* 
* 

Κατηγορία:Όπλα
Κατηγορία:Εργαλεία
Τηλέγραφος

Ο **ηλεκτρικός τηλέγραφος** είναι μια διάταξη με την οποία γραπτά σημεία μεταδίδονται από τον ένα σταθμό στον άλλο με τη βοήθεια του ηλεκτρικού ρεύματος.

## Ιστορία
Η πρώτη τηλεγραφική μηχανή εφευρέθηκε από τον Σάμιουελ Μορς το 1838. Ο Μορς σκέφτηκε ότι θα μπορούσε να διαβιβάσει με δύο σύρματα ηλεκτρικό ρεύμα με διακοπές. Οι διακοπές θα αντιπροσώπευαν τα γράμματα του αλφαβήτου. Έτσι επινόησε ένα αλφάβητο, που αποτελείται από ρεύμα μικρής και μεγάλης διάρκειας (στιγμές και γραμμές ή παύλες). Ο συνδυασμός στιγμών και γραμμών δίνει όλο το αλφάβητο και τους αριθμούς 0 ως 9. Αυτό το σύστημα έγινε γνωστό ως ο «κώδικας Μορς».

Το σύστημα Μορς τέθηκε σε εφαρμογή. Η πρώτη σπουδαία τηλεγραφική επικοινωνία έγινε μεταξύ Ουάσιγκτον και Βαλτιμόρης στις Η.Π.Α. Αργότερα η ενσύρματη τηλεπικοινωνία τελειοποιήθηκε. Στην αρχή τα σήματα Μορς τα κατέγραφε η συσκευή λήψης πάνω σε ταινία. Κατόπιν χρησιμοποιήθηκαν ηχεία και η λήψη γινόταν κύρια με το αφτί. Σήμερα σχεδόν παντού χρησιμοποιούνται συσκευές που μετατρέπουν αυτόματα τα σήματα Μορς σε αλφάβητο.

Με την εφεύρεση του ασύρματου, το αλφάβητο Μορς χρησιμοποιήθηκε και στην ασύρματη τηλεπικοινωνία. Έτσι, όλα τα πλοία και όλα τα απομονωμένα από τον κόσμο εργοστάσια ή ακόμη και αεροπλάνα ή αυτοκίνητα μπορούν να επικοινωνούν και να συνεννοούνται με όλο τον κόσμο.

Το πρόβλημα που παρουσιάστηκε με την εφεύρεση του ενσύρματου τηλέγραφου ήταν η σύνδεση με υποβρύχια καλώδια. Έτσι το 1842 έχουμε την πρώτη υποβρύχια σύνδεση μεταξύ Νέας Υόρκης και του Νησιού των Κυβερνητών.

Από τότε η τηλεγραφία αναπτύχθηκε και συνεχώς τελειοποιείται.

## Λειτουργία
Κάθε τηλεγραφικό σύστημα αποτελείται από:
* την πηγή της ηλεκτρικής ενέργειας, που μπορεί να είναι γεννήτρια ή συσσωρευτής (μπαταρία),
* τον πομπό, δηλαδή το μηχάνημα που παράγει το διακοπτόμενο ηλεκτρικό ρεύμα (σήμα),
* τη γραμμή σύνδεσης για τη μεταβίβαση του ρεύματος από τον ένα σταθμό στον άλλο
* τον δέκτη, δηλαδή το μηχάνημα που λαμβάνει το διακοπτόμενο ηλεκτρικό ρεύμα και το μετατρέπει σε γραπτά, ηχητικά ή οπτικά σημεία.

Ο ενσύρματος τηλέγραφος περιλαμβάνει επίσης έναν διακόπτη, έναν ηλεκτρονόμο (ρελέ) και έναν ωρολογιακό μηχανισμό. Ο ωρολογιακός μηχανισμός ξετυλίγει μια χάρτινη κορδέλα, πάνω στην οποία γίνεται η εγγραφή σημάτων του Μορς που εκπέμπει ο ανταποκριτής. Γράφονται δηλαδή αυτόματα κατά τη λήψη των σημάτων οι στιγμές και οι γραμμές που αποτελούν τα γράμματα των λέξεων.

## Δείτε επίσης
*Τηλεγραφία
* Υδραυλικός τηλέγραφος

## Εξωτερικοί σύνδεσμοι
* 
* 

Κατηγορία:Τηλεπικοινωνιακός εξοπλισμός
Κατηγορία:Ιστορία των τηλεπικοινωνιών
Ολυμπία Σνόου

Η **Ολυμπία Σνόου** (αγγλικά: Olympia Jean Snowe *née* Bouchles), είναι ελληνικής καταγωγής Αμερικανίδα επιχειρηματίας και πολιτικός, που υπηρέτησε ως Γερουσιαστής των Ηνωμένων Πολιτειών για το Μέιν από το 1995 έως το 2013. Είναι μέλος του Ρεπουμπλικανικού Κόμματος.

Προηγουμένως, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 2η περιφέρεια του Μέιν από το 1979 έως το 1995, καθώς και ως Μέλος της Γερουσίας του Μέιν για την 12η περιφέρεια από το 1977 έως το 1979.

Επιπλέον, διατέλεσε και Πρώτη Κυρία της πολιτείας του Μέιν από το 1989 έως το 1995.

## Βιογραφία
Γεννήθηκε ως **Ολυμπία Τζιν Μπούχλη**, στις 21 Φεβρουαρίου 1947 στην Αουγκούστα του Μέιν, κόρη του Γεωργίου Μπούχλη και της Γεωργίας Γορανίτη, Ελλήνων μεταναστών από τη Σπάρτη με ρίζες από τη Μυτιλήνη.

Ύστερα από την αποφοίτησή της από το Λύκειο, σπούδασε πολιτικές επιστήμες στο Πανεπιστήμιο του Μέιν, απ'όπου έλαβε πτυχίο το 1969.

### Προσωπική ζωή
Είναι μέλος της Ελληνικής Ορθόδοξης Εκκλησίας της Αμερικής και είναι παντρεμένη με τον πρώην Κυβερνήτη του Μέιν, Τζον Μακέρναν τζούνιορ.

## Πολιτική
Το 2006, το περιοδικό *[[Time]]* την συμπεριέλαβε ανάμεσα στους «Δέκα πιο Ισχυρούς Γερουσιαστές της Αμερικής», ενώ πριν από δύο χρόνια το ποσοστό δημοτικότητας της Σνόου στην Πολιτεία του Μέιν έφτασε το 79%.

Θεωρείται πως ανήκει στη μετριοπαθή πτέρυγα των Ρεπουμπλικάνων, έχοντας πάρει μέρος στη σύνταξη και προώθηση πληθώρας ψηφισμάτων και νομοσχεδίων. Τον Αύγουστο του 2007 συμμετείχε, μαζί με τους Δημοκρατικούς Γερουσιαστές Μπαράκ Ομπάμα και Ρόμπερτ Μενέντεζ στην κατάθεση ψηφίσματος στη Γερουσία των ΗΠΑ αναφορικά με το Μακεδονικό ονοματολογικό ζήτημα. Το 2012 δεν ήταν υποψήφια και αποσύρθηκε. Την διαδέχθηκε ο Άνγκους Κινγκ.

## Παραπομπές



Κατηγορία:Γερουσιαστές των ΗΠΑ
Κατηγορία:Μέιν
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί ελληνικής καταγωγής
Κατηγορία:Αμερικανοί επιχειρηματίες
Κατηγορία:Αμερικανοί πολιτικοί
Κατηγορία:Μέλη της Βουλής των Αντιπροσώπων (ΗΠΑ)
Κριμαία

Η **Κριμαϊκή Χερσόνησος** (ρωσικά: Крымский полуостров, ουκρανικά: Кримський півострів, ταταρικά κριμαίας: Qırım yarımadası), που είναι απλώς γνωστή ως **Κριμαία**, είναι μια χερσόνησος στη βόρεια πλευρά της Μαύρης Θάλασσας, η οποία περικυκλώνεται σχεδόν αποκλειστικά από θάλασσα. Η χερσόνησος τοποθετείται, επίσης, πλησίον της νότιας Ουκρανίας, με την οποία συνδέεται εδαφικά.

Οι πρώτοι κάτοικοι της Κριμαίας ήταν οι Κιμμέριοι. Ένας αρχαίος λαός εγκατεστημένος στη στέπα της Κριμαίας και των περιοχών γύρω από την Αζοφική θάλασσα, (στη σημερινή Ουκρανία) Στην αρχαιότητα και το μεσαίωνα, ήταν γνωστή ως Ταυρική Χερσόνησος ή Ταυρίδα (Ταυρίς), αποτέλεσε σημείο πολλών πολιτισμών, με πιο σημαντικούς από αυτούς που πέρασαν από εκεί τους Έλληνες, τους Ρωμαίους, τους Βυζαντινούς Έλληνες, τους Τούρκους (Οθωμανούς), ενώ πολλές φορές υπήρξε σημείο διεκδίκησης για τους Σκύθες, τους Γότθους, τους Βούλγαρους, τους Ούνους, τους Χαζάρους, τους Μογγόλους και άλλους νομαδικούς λαούς.

Η χερσόνησος της Κριμαίας και οι γύρω περιοχές αποτέλεσαν μέρος του Χανάτου της Κριμαίας, ενός Οθωμανικού προτεκτοράτου, από τον 15ο ως το 18ο αιώνα, όταν και αποκτήθηκαν από τη Ρωσική Αυτοκρατορία το 1783. Ως μέρος της Ρωσικής Αυτοκρατορίας, η Κριμαία, απέκτησε ξανά το ελληνικό όνομα *Ταυρίδα*. Η ηγεσία της Σοβιετικής Ένωσης, στις αρχές του 20ού αιώνα αποφάσισε να δώσει ξανά το όνομα στην περιοχή Κριμαία, ενώ το 1954 αποφάσισε να το προσαρτήσει από τη Ρωσική Σοβιετική Σοσιαλιστική Δημοκρατία στην Ουκρανική. Το 1991, με την διάλυση της Σοβιετικής Ένωσης, η περιοχή παρέμεινε στα ουκρανικά εδάφη, ως Αυτόνομη Δημοκρατία της Κριμαίας, ενώ η Σεβαστούπολη, το κύριο λιμάνι της χερσονήσου, απέκτησε και αυτή ένα ειδικό καθεστώς αυτονομίας.

Το 2014 έγιναν ταραχές στην περιοχή κατά τις οποίες επικράτησε η φιλορωσική μερίδα. Οργανώθηκε δημοψήφισμα στο οποίο η συντριπτική πλειοψηφία ψήφισε υπέρ της ένωσης της Κριμαίας με τη Ρωσία. Ως εκ τούτου, από το 2014 η πλήρης κυριαρχία επί της χερσονήσου ασκείται από τη Ρωσία, κάτι το οποίο η Ουκρανία θεωρεί προσβολή της εδαφικής της ακεραιότητας, και το οποίο η πλειοψηφία της Διεθνούς κοινότητας δεν αναγνωρίζει. Από τότε η Κριμαία και η Σεβαστούπολη αποτελούν την 84η και 85η ομόσπονδη ενότητα της Ρωσίας, ως Δημοκρατία της Κριμαίας.

## Κλίμα
Στα ορεινά φυσούν βόρειοι άνεμοι και επικρατεί παγωνιά με συχνές χιονοπτώσεις. Αντίθετα στο νότιο τμήμα το κλίμα είναι υποτροπικό, με αποτέλεσμα να προτιμάται η περιοχή από Ουκρανούς (έως το 2014) και Ρώσους τουρίστες για τις ηλιόλουστες παραλίες της.

## Γλώσσα
Σύμφωνα με την απογραφή του 2001, το 77% των κατοίκων της Κριμαίας δηλώνουν τα ρωσικά ως την εθνική τους γλώσσα . Επίσης, το 11,4% δηλώνουν τα ταταρικά της Κριμαίας και 10,1% τα ουκρανικά.

## Παραπομπές



Κατηγορία:Γεωγραφία της Ουκρανίας
Κατηγορία:Χερσόνησοι της Ρωσίας
Κατηγορία:Αμφισβητούμενες περιοχές
Ερνέστο Μπενεντετίνι

Ο ** Ερνέστο Μπενεντετίνι ** (Ernesto Benedettini) είναι πολιτικός από τον Άγιο Μαρίνο. Ανήκει στο Χριστιανοδημοκρατικό Κόμμα του Αγίου Μαρίνου. 

Γεννήθηκε στις 5 Μαρτίου του 1948. Υπήρξε Κυβερνών Διοικητής για το διάστημα από τον Απρίλιο μέχρι τον Οκτώβριο του 1992. Εξελέγη για δεύτερη θητεία Κυβερνών Διοικητής για το εξάμηνο από 1η Οκτωβρίου 2008 ως τον Απρίλιο του 2009, μαζί με την Ασούντα Μελόνι. 

## Παραπομπές


Μπενε
Ντάουντα Τζαγουάρα

Ο **Σερ Ντάουντα Τζαγουάρα** (*Dawda Kairaba Jawara*, 1924-2019 ) ήταν πολιτικός από την Γκάμπια, που υπήρξε πρώτος πρόεδρος της χώρας, από το 1970 ως την ανατροπή του σε πραξικόπημα το 1994. Τιμήθηκε με τον τίτλο του Ιππότη το 1966. Από το 1962 ως το 1970 ήταν πρωθυπουργός.

## Πολιτική καριέρα
Γεννήθηκε στις 16 Μαΐου του 1924 στο Μπαρατζάλι, του νησιού Μακ Κάρθι, στην Γκάμπια.. Το 1955 παντρεύτηκε και βαπτίστηκε Χριστιανός, αποκτώντας το όνομα Ντέιβιντ (Κουέσι). Έπειτα όμως από μία δεκαετία επέστρεψε στο μουσουλμανικό δόγμα και υιοθέτησε ξανά το αρχικό του όνομα. Έγινε μέλος του Λαϊκού Κόμματος του Προτεκτοράτου το 1959 και το μετονόμασε σε Προοδευτικό Κόμμα του Λαού (PPP) , αναλαμβάνοντας την ηγεσία του. Στις εκλογές του 1960 εξελέγη βουλευτής και διορίστηκε υπουργός Παιδείας. Το 1961 παραιτήθηκε από το αξίωμά του όταν η Βρετανία επέλεξε έναν αντίπαλό του ηγέτη της Γκάμπια να υπηρετήσει στο αξίωμα του προσωρινού πρωθυπουργού. 

### Πρωθυπουργία
Στις εκλογές του 1962 το κόμμα του Τζαγουάρα αναδείχθηκε νικητής και ο τελευταίος έγινε πρωθυπουργός. To 1962 πρότεινε για πρώτη φορά την ένωση της Γκάμπια με τη Σενεγάλη.  Τρία χρόνια μετά, το 1965, οδήγησε τη χώρα του στην ανεξαρτησία. Η Γκάμπια έγινε έτσι μία από τις ελάχιστες επιτυχημένες αφρικανικές κοινοβουλευτικές δημοκρατίες. Το κυβερνών κόμμα PPP κέρδισε έξι συνεχείς εκλογικές αναμετρήσεις (1966, 1972, 1977, 1982, 1987, 1992) σε κλίμα ελεύθερο και δημοκρατικό. 

### Πρόεδρος
Το 1970 εγκρίθηκε δημοκρατικό Σύνταγμα και καταργήθηκε οριστικά η Μοναρχία. Ο Τζαγουάρα έγινε πρώτος Πρόεδρος της Δημοκρατίας της Γκάμπια, στις 24 Απριλίου του 1970. Στα τέλη Ιουλίου του 1981 εκδηλώθηκε στρατιωτικό πραξικόπημα από τον Κουκόι Σανιάνγκ, που παρ' ολίγο θα τον ανέτρεπε.  Το κίνημα εκδηλώθηκε ενώ ο Τζαγουάρα βρισκόταν στο Ηνωμένο Βασίλειο για να παραστεί στους γάμους του Πρίγκιπα Καρόλου, διαδόχου του βρετανικού θρόνου. Το 1982 και μέχρι το 1989 διετέλεσε αντιπρόεδρος της Σενεγκάμπιας, της συνομοσπονδίας της χώρας του με τη γειτονική Σενεγάλη. Ως πολιτικός ήταν διαλλακτικός και θερμός υποστηρικτής της Κοινοπολιτείας των Εθνών. Υποστήριξε επίσης σθεναρά τον Οργανισμό Αφρικανικής Ενότητας και την πολιτική των Αδεσμεύτων.

### Ανατροπή σε πραξικόπημα
Στις 22 Ιουλίου του 1994 ο Τζαγουάρα ανατράπηκε σε επιτυχημένο στρατιωτικό πραξικόπημα, από τον Γιαγιά Τζαμέ. Ο πρώτος πρόεδρος της Γκάμπια κατέφυγε στη Σενεγάλη, η οποία του χορήγησε άσυλο. Στη συνέχεια έζησε εξόριστος στο Λονδίνο, επί οκτώ  χρόνια.

### Επιστροφή στην Γκάμπια
Τον Δεκέμβριο του 2001 του χορηγήθηκε αμνηστία χωρίς όρους και επέστρεψεστη χώρα του, την 1η Ιουνίου του 2002. Ο βετεράνος πολιτικός αποφάσισε να αποσυρθεί. Παραιτήθηκε από το κόμμα του, το PPP, στις 19 Σεπτεμβρίου της ίδιας χρονιάς.
Μετά την εκλογή του νέου προέδρου Αντάμα Μπάροου στις 3 Φεβρουαρίου 2017 ο Τζαγουάρα δέχτηκε επίσκεψη από τον Μπάροου στην οικία του. Στη διάρκεια της επίσκεψης, ο πρώτος πρόεδρος της χώρας υποσχέθηκε τη στήριξή του προς την νέα κυβέρνηση.

### Θάνατος
Ο Τζαγουάρα απεβίωσε σε ηλικία 95 ετών στις 27 Αυγούστου 2019.

## Παραπομπές


## Βιβλιογραφία
* 
* 

## Εξωτερικοί σύνδεσμοι
* 

Κατηγορία:Πρόεδροι της Γκάμπια
Τζον Μπανί

Ο πάτερ **Τζον Μπανί** (John Bennett Bani, 1941-) είναι Αγγλικανός ιερέας. Ήταν αρχηγός Κράτους του Βανουάτου (ο πέμπτος πρόεδρος) από το 1999 ως το 2004. 

## Προφίλ
Γεννήθηκε την 1η Ιουλίου του 1941 και κατάγεται από το Νησί της Πεντηκοστής. Η επαφή του με τα κοινά άρχισε από τη δεκαετία του 1970. Την εποχή εκείνη εξέδιδε μία εφημερίδα με συνεργάτες τους Ουόλτερ Λίνι και Ντόναλντ Καλπόκας. Υπήρξε θερμός υποστηρικτής της ανεξαρτησίας των νησιών, που επιτεύχθηκε το 1980. Έγινε πρόεδρος της νησιωτικής χώρας στις 25 Μαρτίου του 1999, όταν εξελέγη από το κοινοβούλιο με 43 ψήφους. Το μόνο κόμμα που τον καταψήφισε ήταν το Ενωμένο Εθνικό Κόμμα. Διατηρήθηκε στο αξίωμά του ως τις 24 Μαρτίου του 2004. To 2002 έδωσε αμνηστία στον πολιτικό Μπαράκ Σοπέ, ο οποίος είχε κριθεί ένοχος για πλαστογραφία. Απέτυχε να επανεκλεγεί το 2004. Ανήκει στο συντηρητικό κόμμα των Γαλλόφωνων, Ένωση των Μετριοπαθών Κομμάτων.

## Παραπομπές


Μπανι
Κίνα Παπούα-Νέας Γουινέας

Το **Κίνα** (kina, κωδικός ISO 4217: *PGK*) είναι το νόμισμα της Παπούα Νέας Γουινέας. Υποδιαιρείται σε 100 τοέα. Εισήχθη στις 19 Απριλίου του 1975 και αντικατέστησε το Δολάριο Αυστραλίας, με το οποίο είχε την ίδια αξία.

## Ιστορία
Η ονομασία του νομίσματος προέρχεται από το κοχύλι κίνα, το οποίο χρησιμοποιούνταν παραδοσιακά για τις οικονομικές συναλλαγές στην περιοχή της Παπούα. Πριν το αυστραλιανό δολάριο στη χώρα χρησιμοποιούσαν τη Λίρα Νέας Γουινέας και το Μάρκο Νέας Γουινέας.

## Κέρματα
To 1975 κυκλοφόρησαν κέρματα των 1, 2, 5, 10 και 20 τοέα καθώς επίσης και του 1 κίνα. Τα κέρματα του 1 και των 2 τοέα ήταν φτιασμένα από χαλκό και τα υπόλοιπα από χαλκονικέλιο. Το 1 κίνα είναι στρογγυλό με μια τρύπα στη μέση. Το 2006 με την απόσυρση των κερμάτων του 1 και των 2 τοέα τα κέρματα αυτής της ονομαστικής αξίας μειώθηκαν σε μέγεθος. Στις 19 Απριλίου του 2007 δεν ήταν πλέον σε νόμιμη χρήση ..

Το 1980 εισήχθησαν κέρματα των 50 τοέα, που όμως κυκλοφόρησαν ως αναμνηστικά.

## Τραπεζογραμμάτια
Εισήχθησαν χαρτονομίσματα στις 19 Απριλίου του 1975, σε αξίες των 2, 5 και 10 κίνα, αντικαθιστώντας το αυστραλιανό δολάριο, με το οποίο είχαν την ίδια αξία.  Το χρωματικό μοτίβο έμεινε το ίδιο. Μέχρι την 1η Ιανουαρίου του 1976 το κίνα κυκλοφορούσε μαζί με το αυστραλιανό δολάριο. Τα 20 κίνα εισήχθησαν το 1977, τα 50 κίνα το 1990 και τα 100 κίνα το 2005. Από το 1991 όλα τα τραπεζογραμμάτια φτιάχνονται από πολυμερή και όχι από απλό χαρτί.

### Νέα σειρά
Το 1999 εισήχθη μια νέα σειρά χαρτονομισμάτων, με πρώτα τα 50 κίνα.. Ακολούθησαν τα 100 κίνα το 2005, τα 2 και 20 κίνα το 2007 και τα 5 και 10 κίνα το 2008 .

## Παραπομπές


## Εξωτερικοί σύνδεσμοι
* Επεξηγήσεις κερμάτων και χαρτονομισμάτων (από την επίσημη Τράπεζα της Παπούα Νέας Γουινέας )
* Χαρτονομίσματα

Κίνα Παπούα-Νέας Γουινέας
Κατηγορία:Παπούα Νέα Γουινέα
Σεγούντο Καστίγιο

Ο **Σεγούντο Αλεχάντρο Καστίγιο Νασαρένο** (ισπ: *Segundo Alejandro Castillo Nazareno*) είναι διεθνής ποδοσφαιριστής απο τον Ισημερινό.

## Βιογραφικό
Ο **Καστίγιο** γεννήθηκε στις 15 Μαΐου του 1982 στο Σαν Λορένσο της πολιτείας Εσμεράλντας και αγωνίζεται στο χώρο της μεσαίας γραμμής.

Ξεκίνησε την καριέρα του το 2000 από την Ντεπορτίβο Εσπόλι και μετά απο 3 χρόνια μεταπήδησε σε μια απο τις κορυφαίες ομάδες του Εκουαδόρ, την Ντεπορτίβο Νασιονάλ, με την οποία πανηγύρισε 2 πρωταθλήματα το 2005 και το 2006.
Το 2006 αγωνίστηκε για πρώτη φορά σε ομάδα της Ευρώπης, τον Ερυθρό Αστέρα και συνέβαλε τα μέγιστα στο ντάμπλ του 2007.Το καλοκαίρι του 2008, αφού πρώτα δοκιμάστηκε χωρίς επιτυχία στην Μπλάκμπερν παραχωρήθηκε με τη μορφή δανεισμού για ένα χρόνο από τον Ερυθρό Αστέρα στην αγγλική Έβερτον.

Ο **Καστίγιο** αποτελεί απο το 2005 όταν και έκανε το ντεμπούτο του, βασικό στέλεχος της εθνικής ομάδας του Εκουαδόρ με το οποίο συμμετείχε στο Μουντιάλ του 2006 και στο Κόπα Αμέρικα 2007, μετρώντας 33 συμμετοχές και 2 τέρματα.

## Στατιστικά

## Εξωτερικοί σύνδεσμοι

* Στατιστικά καριέρας
* Στην λίστα του Μπάγεβιτς ο Σεγούντο Καστίγιο
* Το προφίλ του Σεγούντο Καστίγιο

Κατηγορία:Ποδοσφαιριστές από τον Ισημερινό
Κατηγορία:Ποδοσφαιριστές Έβερτον
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισημερινού
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Κόπα Αμέρικα 2007
Κατηγορία:Ποδοσφαιριστές Κλουμπ Ντεπορτίβο Ελ Νασιονάλ
Κατηγορία:Ποδοσφαιριστές Κλουμπ Ντεπορτίβο ΕΣΠΟΛΙ
Κατηγορία:Ποδοσφαιριστές Σοσιεδάδ Ντεπορτίβο Κίτο
Κατηγορία:Ποδοσφαιριστές Κλουμπ Πουέμπλα
Κατηγορία:Ποδοσφαιριστές ΚΦ Πατσούκα
Κατηγορία:Ποδοσφαιριστές Γούλβερχαμπτον Γουόντερερς
Κατηγορία:Ποδοσφαιριστές Αλ Χιλάλ ΦΚ
Κατηγορία:Ποδοσφαιριστές Σουπερλίγκα Σερβίας
Ασούντα Μελόνι

Η ** Ασούντα Μελόνι ** (Assunta Meloni) είναι πολιτικός από τον Άγιο Μαρίνο. 

Γεννήθηκε στις 21 Απριλίου του 1951. Εξελέγη Κυβερνώσα Διοικήτρια για το εξάμηνο από 1η Οκτωβρίου 2008 ως τον Απρίλιο του 2009, μαζί με τον Ερνέστο Μπενεντετίνι. Είναι μέλος της Λαϊκής Συμμαχίας. 

## Παραπομπές


Κατηγορία:Κυβερνώντες Διοικητές του Αγίου Μαρίνου
Γκέοργκ Μπύχνερ

Ο **Γκέοργκ Μπύχνερ** (*Karl Georg Büchner*, Ντάρμστατ, 17 Οκτωβρίου 1813 - Ζυρίχη, 19 Φεβρουαρίου 1837) ήταν Γερμανός συγγραφέας και δραματουργός. Προς τιμήν του απονέμεται το Βραβείο Γκέοργκ Μπύχνερ. 

## Βιογραφικά στοιχεία
Συμμετείχε ενεργά σε επαναστατικά κινήματα και έγραψε διάφορα συγγράμματα διαμαρτυρίας και διεκδικήσεων, όπως «*Ο ταχυδρόμος της Έσσης*», όπου υποστήριζε τους χωρικούς. Για τη δραστηριότητά του αυτή καταδιώχτηκε από την αστυνομία και κατέφυγε στη Ζυρίχη, όπου έγινε καθηγητής φυσικών επιστημών στο πανεπιστήμιο. Πέθανε πολύ νέος, γι´αυτό και η συγγραφική του παραγωγή είναι μικρή και αποτελεί δείγμα του μεγάλου πνεύματος του συγγραφέα. Το έργο του Μπύχνερ κατατάσσεται στα πρώτα δείγματα του ρομαντισμού.

## Έργα
* "Ο θάνατος του Δαντόν"
* Η τραγωδία *[[Βόιτσεκ]]*
*Η νουβέλα "Λεντς": γράφτηκε το 1836 στο Στρασβούργο. Βασίζεται στο ημερολόγιο του Ομπερλίν (J.F. Oberlin), πάστορα και φιλανθρώπου. Ο Γιάκομπ Μίχαελ Ράινχολντ Λεντς, φίλος του Γκαίτε, είναι ο πρωταγωνιστής της νουβέλας. Το Μάρτιο του 1766 συνάντησε τον Γκαίτε στη Βαϊμάρη. Τα επόμενα χρόνια υπέφερε από μια ψυχική ασθένεια και μεταφέρθηκε στην κατοικία του εφημέριου Ομπερλίν στο Στάινταλ (Steintal). Η ιστορία αφορά το τελευταίο αυτό περιστατικό της μεταφοράς του στο σπίτι του εφημέριου. Αν και ημιτελές, το έργο αυτό του Μπύχνερ αποτελεί προάγγελο του μοντερνισμού. Η επιρροή στους μεταγενέστερους συγγραφείς είναι τεράστια.
* Η κωμωδία "Λεόντιος και Λένα".

## Θεατρικές Παραστάσεις
Κατάλογος ελληνικών παραστάσεων των θεατρικών έργων του Μπύχνερ.

## Παραπομπές


Κατηγορία:Γερμανοί θεατρικοί συγγραφείς
Κατηγορία:Ρομαντισμός
Κίνημα του 1831

Μετά την ανταρσία της Ύδρας προς το νεοσύστατο Ελληνικό κράτος, υπό την καθοδήγηση των οικογενειών των Κουντουριώτηδων και Μιαούληδων, ο Ιωάννης Καποδίστριας δίνει εντολή στον Κανάρη να πλεύσει με τον αγκυροβολημένο στον Πόρο Ελληνικό στόλο και να πάει να αποκλείσει την Ύδρα. 
Ο Κουντουριώτης μαθαίνει τις κινήσεις του Καποδίστρια και στέλνει τον Μιαούλη στον Πόρο να καταλάβει τον Ελληνικό στόλο.

Ο Μιαούλης καταλαμβάνει τον στόλο και συλλαμβάνει αιχμάλωτο τον Κανάρη. 
Σε απάντηση ο Καποδίστριας αγωνίζεται κατά των επιδρομέων Υδραίων και μπλοκάρει όλα τα πλοία με τον Μιαούλη μέσα στο λιμάνι του Πόρου. Όταν ζητάει από τον Μιαούλη να αποχωρήσει ειρηνικά, αυτός πυρπολεί τη μεγάλη φρεγάτα "Ελλάς" και "Ύδρα". Ο Μιαούλης τελικά διέφυγε.

1831
Άλκης Στέας

Ο **Άλκης Στέας** (10 Οκτωβρίου 1929 – 8 Μαρτίου 1999) ήταν δημοφιλής παρουσιαστής της τηλεόρασης και του ραδιοφώνου, καθώς και επί σειρά ετών του Πατρινού Καρναβαλιού. Υπήρξε ο πρώτος τηλεπαρουσιαστής που εμφανίστηκε στους Έλληνες τηλεθεατές, στη διάρκεια της πειραματικής εκπομπής ασπρόμαυρου τηλεοπτικού σήματος της ΔΕΗ κατά την 25η ΔΕΘ στη Θεσσαλονίκη το 1960, όπου παρουσίασε ένα τηλεφωνικό τηλεπαιχνίδι.

## Βιογραφία
Γεννήθηκε στη Σύρο το 1929. Νεαρός ακόμα μετέβη στη Θεσσαλονίκη, όπου ασχολήθηκε με την διαφήμιση. Ήταν συνιδρυτής μιας από τις παλαιότερες εταιρείες του χώρου, με την επωνυμία "Ηχώ". Νυμφεύθηκε την τραγουδίστρια Νέλλη Μάνου και απέκτησαν έναν γιο, τον Κωνσταντίνο. Στη Θεσσαλονίκη σπούδασε μαθηματικός στο ΑΠΘ. Η αύξηση του διαφημιστικού κύκλου εργασιών της "Ηχούς" οδήγησε αργότερα τον Στέα στην Αθήνα, όπου εργάστηκε στα εκεί γραφεία της εταιρείας του.

Απεβίωσε από καρκίνο στις 8 Μαρτίου 1999. Η νεκρώσιμη ακολουθία του τελέστηκε στο ναό του Αγίου Αλεξάνδρου στις 10 Μαρτίου στο Παλαιό Φάληρο και η ταφή έγινε στο Δημοτικό Κοιμητήριο Παλαιού Φαλήρου.

## Καριέρα
Ο Στέας είχε γίνει ήδη γνωστός στο πανελλήνιο από το ραδιοφωνικό "τηλεφωνικό παιγνίδι", που μεταδιδόταν από τον τότε στρατιωτικό ραδιοφωνικό σταθμό Θεσσαλονίκης, με πρώτους χορηγούς τα ξυραφάκια «Astor» και αργότερα τη σοκολατοποιία «Παυλίδου».
Στη συμπρωτεύουσα είχε επιλεγεί να παρουσιάσει και το φημισμένο Φεστιβάλ Τραγουδιού Θεσσαλονίκης, που τότε διοργάνωνε το ΕΙΡ σε συνεργασία με τη Διεθνή Έκθεση Θεσσαλονίκης. Καθιερώθηκε στη θέση αυτή και παρουσίαζε συνεχώς τον θεσμό επί 25 περίπου χρόνια. Παράλληλα ήταν από τους πρώτους παραγωγούς του Κρατικού Ραδιοφωνικού Σταθμού Μακεδονίας.

Στο πλευρό του θεατρικού συγγραφέα Λάκη Μιχαηλίδη παρήγε πολλά γνωστά διαφημιστικά συνθήματα της εποχής. Παράλληλα ο Στέας συνέχισε τη δουλειά του ως παρουσιαστής και παρουσίαζε διάφορα τηλεπαιχνίδια, όπως το "Αν έχεις γνώσεις διάβαινε". Χαρακτηριστικός ήταν ο χαιρετισμός "Ευτυχήτε" (η ορθή -λόγω υποτακτικής εγκλίσεως- γραφή την εποχή της εκφωνήσεως, όπως άλλωστε έχει αποτυπωθεί και στα οπτικοακουστικά αρχεία), που απηύθυνε στο κοινό κατά την προσφώνηση και αποφώνηση των εκπομπών του.

Ο Στέας ταυτίστηκε επίσης με την ετήσια παρουσίαση του Πατρινού Καρναβαλιού, την οποία έκανε επί 25 έτη (1974-1999, με μία μόνο απουσία τη δεκαετία του '80), με την τελευταία παρουσίαση στις 21 Φεβρουαρίου του 1999, μόλις 16 μέρες πριν το θάνατό του. Ως εκτίμηση της συνολικής του προσφοράς στα πολιτιστικά δρώμενα της πόλης, το 1996 ο Άλκης Στέας ανακηρύχθηκε επίτιμος δημότης του Δήμου Πατρέων. Από το 2009 γιορτάζεται κάθε χρόνο στις 9 Μαρτίου στην Πάτρα η «Ημέρα Άλκη Στέα» με πολιτιστικές εκδηλώσεις και προβολές οπτικοακουστικού υλικού.

### Εκπομπές που παρουσίασε (επιλογή)
* "Το κέφι και το τραγούδι" (1968-1974)
* "Μουσικοί περίπατοι" (1969-1975)
* "Ό,τι επιθυμείτε" (1975-1976)
* "Αν έχεις γνώσεις διάβαινε" (1976-1980)
* "Πάνω ή κάτω" (1989-1990)

## Παραπομπές


## Εξωτερικοί σύνδεσμοι
* «Σαν σήμερα έφυγε από τη ζωή ο Άλκης Στέας, η ψυχή του Πατρινού Καρναβαλιού!», βιογραφικό στον ιστότοπο "The Best" της Πάτρας, 9 Μαρτίου 2018

Κατηγορία:Έλληνες παρουσιαστές
Αμπέμπε Μπικίλα

Ο **Σαμπέλ Αμπέμπε Μπικίλα** (αμχαρικά: ሻምበል አበበ ቢቂላ, 7 Αυγούστου 1932 – 25 Οκτωβρίου 1973) ήταν Αιθίοπας μαραθωνοδρόμος, δύο φορές χρυσός Ολυμπιονίκης. 

Θρυλική μορφή του παγκόσμιου αθλητισμού, ο Αμπέμπε Μπικίλα ήταν ο πρώτος που κατέκτησε δύο χρυσά μετάλλια στο μαραθώνιο. Κατέκτησε το χρυσό μετάλλιο τόσο στους Ολυμπιακούς Αγώνες του 1960 στη Ρώμη, τρέχοντας μάλιστα ξυπόλυτος, όσο και σε εκείνους του 1964 στο Τόκιο, αυτή τη φορά φορώντας παπούτσια και καταρρίπτοντας το παγκόσμιο ρεκόρ με χρόνο 2 ώρες, 12 λεπτά και 11 δευτερόλεπτα (21 Οκτωβρίου 1964). Σήμερα στην πρωτεύουσα της χώρας του, την Αντίς Αμπέμπα, ένα στάδιο φέρει τιμητικά το όνομά του.

## Παραπομπές


## Πηγές
*IAAF HALL OF FAME 

Κατηγορία:Αιθίοπες Ολυμπιονίκες
Κατηγορία:Αιθίοπες αθλητές του στίβου
Κατηγορία:Δρομείς μεγάλων αποστάσεων
Κατηγορία:Μαραθωνοδρόμοι
Κατηγορία:Αθλητές του στίβου στους Θερινούς Ολυμπιακούς Αγώνες 1960
Κατηγορία:Αθλητές του στίβου στους Θερινούς Ολυμπιακούς Αγώνες 1964
Κατηγορία:Αθλητές του στίβου στους Θερινούς Ολυμπιακούς Αγώνες 1968
Κατηγορία:Εισαχθέντες στο Hall of Fame της IAAF
Λατώ

[thumb|300px|right|Άποψη του [Αρχαιολογική θέση|αρχαιολογικού χώρου της Λατούς]]
μικρογραφία
Η **Λατώ** (γενική της *Λατούς*) ήταν μία από τις δύο αρχαίες ομώνυμες πόλεις της Κρήτης, καλούμενη επί ρωμαιοκρατίας Λατώ η Ετέρα τα ερείπια της οποίας βρίσκονται περίπου 3 χιλιόμετρα από το χωριό Κριτσά, στην περιφέρεια της Κοινότητας Κριτσάς του Δήμου Αγίου Νικολάου και της τέως Επαρχίας Μιραμπέλλου στον Νομό Λασιθίου. 

Η πόλη ήταν κτισμένη σε σημείο το οποίο προσέφερε αμυντική κάλυψη, έχοντας θέα προς τον κόλπο Μιραμπέλου, μεταξύ δύο κορυφών που αποτέλεσαν τις δύο ακροπόλεις της. Αν και η πόλη πιθανόν να προϋπήρχε της άφιξης των Δωριέων, εντούτοις τόσο το όνομα όσο και η αμυντική μεσόγεια θέση της αποδεικνύουν την από Δωριέων ίδρυσή της. Τα δε ερείπια αυτής χρονολογούνται από τη Δωρική περίοδο (5ος και 4ος αιώνας π.Χ.). Η πόλη καταστράφηκε περίπου το 200 π.Χ., όμως το επίνειό της, Λατώ η προς Καμάρα που βρίσκεται κοντά στον Άγιο Νικόλαο, χρησιμοποιούταν και κατά τη διάρκεια της Ρωμαϊκής κυριαρχίας στο νησί. Το γεγονός αυτό οδήγησε σε σύγχυση, καθώς ο Στέφανος Βυζάντιος ανέφερε ότι ο Χένιος, Κρητικός ιστορικός, θεωρούσε πως η Καμάρα και η Λατώ ήταν ένα και το αυτό. Οι σύγχρονοι μελετητές όμως διαχωρίζουν πλέον τις δύο πόλεις.

Αναφορικά με την ονομασία της πόλης υπάρχουν προτάσεις ότι ονομάστηκε από τη θεά Λητώ (η Δωρική μορφή του ονόματος της θεάς ήταν *Λατώ*), και αναφέρεται σε πινακίδες Γραμμικής Β ως *RA-TO*. Στην αρχαία Λατώ επίσης κυκλοφόρησαν νομίσματα που απεικόνιζαν τη θεά Ειλείθυια η οποία φαίνεται να ήταν η σημαντικότερη θεά της πόλης.

## Ενδιαφέροντα στοιχεία

* Ο Νέαρχος, ναύαρχος του Μεγάλου Αλεξάνδρου, γεννήθηκε στη Λατώ.
* Η ναυτιλιακή εταιρία ΑΝΕΚ Lines είχε ονομάσει ένα από τα πλοία της *Λατώ* από την αρχαία αυτή πόλη.
* Στη Λατώ, γυρίστηκε ένα από τα επεισόδια της δημοφιλούς τηλεοπτικής σειράς *[[Καρτ Ποστάλ]]*, η οποία βασίζεται στο ομώνυμο μυθιστόρημα της Βικτόριας Χίσλοπ. Το εν λόγω επεισόδιο είχε ως επίκεντρο μια ερωτική σχέση μεταξύ δύο γυναικών, κάτι που δεν συναντάται συχνά στην ελληνική τηλεόραση.

## Βιβλιογραφία
* Martha W. Baldwin Bowsky, *Portrait of a Polis: Lato Pros Kamara (Crete) in the Late Second Century B. C.*, *Hesperia*, τομ. 58, νουμ. 3 (Ιούλιος - Σεπτέμβριος 1989), σσ. 331-47
* *Το άρθρο περιέχει υλικό από το [[Λεξικό Ελληνικής και Ρωμαϊκής Γεωγραφίας]] του [[Γουίλιαμ Σμιθ (λεξικογράφος)|Γουίλιαμ Σμιθ]] ([[1856]]), το οποίο αποτελεί [[κοινό κτήμα]]*
## Παραπομπές


## Εξωτερικοί σύνδεσμοι

* Η Λατώ στην επίσημη ιστοσελίδα του Ελληνικού Υπουργείου Πολιτισμού 

Κατηγορία:Πόλεις της αρχαίας Κρήτης
Κατηγορία:Αρχαιολογικοί τόποι στην Ελλάδα
Κατηγορία:Περιφερειακή ενότητα Λασιθίου
Κόλπος Μιραμπέλλου

thumb|300px|Άποψη του κόλπου Μιραμπέλλου και την Παραλία Θόλου από τον Πλάτανο Καβουσίου
Ο **κόλπος Μιραμπέλλου** ή **Μεραμβέλλου** βρίσκεται στο Κρητικό πέλαγος, στην Ανατολική Κρήτη. Η θέση του κόλπου έπαιξε σημαντικό ρόλο για την προϊστορική αποίκηση της Κρήτης.

Τα παράλια του κόλπου ήταν γνωστά για την εξέλιξη της μεταλλουργίας χαλκού την περίοδο του 3000 π.Χ. Την ύστερη Μινωική περίοδο ιδρύθηκαν πόλεις στα υψώματα περιμετρικά του κόλπου, εποπτεύοντας τον, μεταξύ των οποίων το αρχαίο Καρφί. Μετά την άφιξη των Δωριέων ιδρύθηκαν και άλλοι οικισμοί σε λόφους και κορυφές που επόπτευαν τον κόλπο, με χαρακτηριστικό παράδειγμα τέτοιου οικισμού να αποτελεί η αρχαία πόλη της Λατούς.



## Παραπομπές


## Βιβλιογραφία
* Philip P. Betancourt (2007) *The Chrysokamino Metallurgy Workshop and Its Territory*, ASCSA, 462 pages ISBN 0876615361
* Robert Drews (1993) *The End of the Bronze Age: Changes in Warfare and the Catastrophe Ca. 1200 B.C.*, Princeton University Press, 252 pages ISBN 0691025916
* C.Michael Hogan, *Lato Fieldnotes*, The Modern Antiquarian, January 10, 2008 http://themodernantiquarian.com/site/10847/lato.html#fieldnotes

Κατηγορία:Γεωγραφία της Κρήτης
Μιραμπέλου
Μιραμπέλου
Μιραμπέλου
Κατηγορία:Περιφερειακή ενότητα Λασιθίου
Πολεμιστής Ι (ναρκαλιευτικό)

**Πολεμιστής Ι ([[Ναρκαλιευτικό]]) / 40, Α-74, Μ-74**
Ναρκαλιευτικό ανοιχτής θαλάσσης τύπου ‘Algerine Class Minesweeper’

Πρώην ‘HMS GOZO’.

Ναυπηγήθηκε στα ναυπηγεία του Καναδά : ‘Canada – Redferm Construction Co Ltd, Torondo. Καθελκύστηκε στις 27 Ιανουαρίου 1943. Στην ενεργεία από τις 22 Οκτωβρίου 1943. Ομοίου τύπου πλοία ‘Αρματωλός Ι’, ‘Μαχητής’, ‘Ναυμάχος Ι’, ‘**Πολεμιστής Ι**’, και ‘Πυρπολητής Ι’. Ύψωση ελληνικής σημαίας στις 3 Αυγούστου 1947. Επίσημη μετονομασία και ένταξη στος 30 Μαρτίου 1948. Παροπλίστηκε στις 10 Δεκεμβρίου 1973.

Κατηγορία:Ελληνικά Ναρκαλιευτικά
Πυρπολητής Ι (ναρκαλιευτικό)

**Πυρπολητής Ι ([[Ναρκαλιευτικό]]) / 41, Μ-76, Α-76**
Ναρκαλιευτικό ανοιχτής θαλάσσης τύπου ‘Algerine Class Minesweeper’

Πρώην ‘HMS ARCTURUS’.

Ναυπηγήθηκε στα ναυπηγεία του Καναδά : ‘Canada – Redferm Construction Co Ltd, Torondo. Ομοίου τύπου πλοία ‘Αρματωλός Ι’, ‘Μαχητής’, ‘Ναυμάχος Ι’, ‘Πολεμιστής Ι’, και ‘**Πυρπολητής Ι**’. Καθελκύστηκε στις 31 Αυγούστου 1942. Στην ενεργεία από τις 23 Οκτωβρίου 1943. Με ελληνική Σημαία από τις 9 Οκτωβρίου 1947. 	Μετονομάστηκε και εντάχθηκε στο Πολεμικό Ναυτικό στις 30 Μαρτίου 1948. Χρησιμοποιήθηκε κυρίως ως Ναυαρχίδα ΑΑΠ (Αρχηγού Αιγαίου Πελάγους) και για μεταφορές επισήμων. Ήταν εφοδιασμένο με πρωτόγονη ηχοεντοπιστική συσκευή υποβρυχίων, από τις πρώτες που είχαν εφευρεθεί και η οποία λειτουργούσε άψογα στο 100% της απόδοσής της μέχρι τέλους. Τέθηκε σε παροπλισμό στις .................. για να χρησιμοποιηθεί στην εκπαίδευση μαθητών της σχολής Αξιωματικών. Το Φεβρουάριο του 1978 ρυμουλκήθηκε στη Σαλαμίνα για εκποίηση.

Κατηγορία:Ελληνικά Ναρκαλιευτικά
Αντίοχος (γιος Αντίοχου Γ΄)

Ο **Αντίοχος** ήταν πρίγκιπας της Δυναστείας των Σελευκιδών, ηγεμόνων της Συρίας καθ’ όλη τη διάρκεια της ελληνιστικής περιόδου. Πατέρας του ήταν ο βασιλιάς Αντίοχος Γ' ο Μέγας και μητέρα του η Λαοδίκη Γ'. Το 196 π.Χ. ο Αντίοχος ονομάστηκε από τον πατέρα του Διάδοχος του θρόνου και του δόθηκε το χέρι της αδερφής του, Λαοδίκης Δ'. Μαζί απέκτησαν μια κόρη, τη Νύσσα, η οποία αργότερα νυμφεύτηκε τον βασιλιά Φαρνάκη Α' του Πόντου. Ο Αντίοχος τελικά δεν πρόλαβε να ανέλθει στον θρόνο, καθώς έφυγε από τη ζωή το 193 π.Χ.

## Δείτε Επίσης
* Δυναστεία των Σελευκιδών
* Αυτοκρατορία των Σελευκιδών
* Ελληνιστική Περίοδος

Κατηγορία:Δυναστεία των Σελευκιδών
Κατηγορία:Ελληνιστική περίοδος
Αρμάθια Κάσου

Τα **Αρμάθια** είναι ένα ελληνικό νησί των Δωδεκανήσων το οποίο ανήκει στο Δήμο Ηρωικής Νήσου Κάσου. Βρίσκεται 2 χλμ. βορειοδυτικά της Κάσου και είναι ακατοίκητο σύμφωνα με την απογραφή του 2011. Ως οικισμός αναφέρεται επίσημα το 1948 στο ΦΕΚ 248Α-28/09/1948 να προσαρτάται στον τότε δήμο Κάσου. Τα Αρμάθια δεν ήταν πάντα ακατοίκητα αλλά στην ακμή τους, η οποία οφειλόταν στο υπέδαφος του νησιού το οποίο είναι πλούσιο σε αρίστης ποιότητος γύψο, είχαν γύρω στους 100 κατοίκους. Έχει επίσης παραλίες, οι οποίες αποτελούν ενδιαφέροντα τουριστικό προορισμό. Μία από αυτές, η παραλία Μάρμαρα, έχει χαρακτηρισθεί ως μία από τις ωραιότερες της Μεσογείου. Από τα μέσα του 2000 υπάρχει στο νησί παρατηρητήριο για να μπορούν οι φυσιολάτρες και τα μέλη οικολογικών οργανώσεων να μελετούν την πανίδα της περιοχής.

## Φωτογραφίες

## Παραπομπές


Κατηγορία:Βραχονησίδες της Κάσου